12.08.2016
Ахада Рауль Ҳаџьымба инапы аҵаиҩит Аҧыза-министр ихаҭыҧуаҩ, афинансқәа рминистр изы Аусҧҟа.
Аҧсны Аҳәынҭқарра Аҧыза-министр ихаҭыҧуаҩыс, афинансқәа рминистрс даҭоуп Сериков Дмитри Николаи-иҧа.
* * *
Сериков Дмитри Николаи-иҧа ибиографиа
Диит 1976ш. абҵара 29 рзы Москва ақ. аҟны. 2000 ш. далгеит Москватәи анџьныр-физикатә институт. 2002 ш. далгеит Урыстәылатәи Афедерациа Аиҳабыраҟны Аҳәынҭқарратә финанстә академиа.
2000-2002 шш. Аус иуан Урыстәылазегьтәи автоматика аҵарадырра-ҭҵааратә институт.
2002-2004 шш. – ИАУ «Соник Дуо» аҟны аҳасабеилыргаҩы-аекономист, Мегафон-Москва аимадара операторс дыҟоуп.
2004-2011 шш. рзы ИАУ «АҞӘАФОН-GSM» афинанстә директорс, Аҧсны Аҳәынҭқарра аҭелтә еимадара аоператорс аус иуан.
2011-2015 шш. – ИАУ «АҞӘАФОН-GSM» аоперациатә усзуразы адиректорс хада ихаҭыҧуаҩыс дыҟан.
2015 шықәса мшаҧымза инаркны Аҧсны Аҳәынҭқарра аҧыза-министр ихаҭыҧуаҩыс даҭан.
Дҭаацәароуп.